Mëdżi ("Culicidae") – rodzëzna òwadów z rzãdu mùchówków, wëstãpùje na całim swiece. Znónëch je pòwëżi 40 ôrtów i kòl 3,5 tësąców gatënków mëgów. Bùdowa cała. Dorosłi mëga mô gãbny aparat żgająco – susający, skłôdający sã z wëcygnionëch wargów (górnô i dólnô), żuwaczczi, pòdgãbia i szczãków I pôrë. Fizjologiô. Samice mëgów susają krew zwierzãtów stałocëplnëch, a niechtërny òwadów, dlôte że do pòwstanié jajów w jajnikach òne brëkùją krwi òznaczonëch gatënków zwierzãtów. Samce mëgów jedzą kwiatowi sok. Samice mëgów wabi min.: zwikszoné stãżenié dwùtlenkù wãgla w wëdichanëm wiodrze i mlekòwi kwas. Na ùgrëzenié mëgów nôbarżi są wëtawienié młodi chłopi, dzecë i białczi czedë mają cządzawicã. Samica żga swòją òfiarã, do renë wpùszcza kapkã slënë, żebë krew ni mògła gãstniec. Pózni òna susa krew i òdlatuje czej napełni żôłądk krwią swòji òfiarë. Ji slëna drażni skórã. Pò ùgrëzenié skóra robi sã czerwionô i swãdzy. Trib żëcé. Pònarwë mëgów żëją w wòdowim strzodowiskù. Dorosłé òsobniczi lôtają wieczorama w wiôldżich chmarach nad pòdmłokłimi łąkama, kòl jezor, stawów i rzéków. Jedné gatënczi lubią zacenioné kòlberdżi abò òswietloné, wòlné, wòdowé rëmnotë.   Czasã jaja mëgów sã nie rozwijają, czedë nie przelezą przez cząd chłodu i nie nalezą sã w wilgòtnym strzodowiskù przez gwësny cząd. Jaja są zwãżoné na jednym kuńcu i skłôdóné na wòdze baro blisko sebie, tak że wòda ni mòże sã dostac do nich. Pònarwë sã lëgną pò gwësnym czasu. Òne są baro pierzglëwé i nieùbëtné chùtkò pikùją. Pònarwë mëgów jedzą psëjącą sã òrganiczną materiã, a blós niechtërny gatënczi są drapiéżnikama. Larwë mëgów są baro rëchawé. Rozkwatérowanié. Mëdżi wëstãpùją òd Arktyczi pò tropikalną conã. W Pòlsczi mómë 47 gatënków mëgów. Ù nas nôbarżi zwëczjnô je: brzãczącô mëga (Culex pipiens) Theobaldia annulata komar widliszek (Anopheles maculipennis) Anopheles atroparvus Anopheles messeae Anopheles claviger Anopheles plumbeus Gòrącé mëdżi: Anopheles gambiae – przenoszą malariã Aedes aegypti - przenoszą żôłtą febrã, dengã, zapôlenié mùskòwich plechów Anopheles mosquito – przenoszą malariã Stegomia calopus – przenoszą żôłtą febrã Phlebotomus papatasii - przenoszą dengã Ekòlogiô. Chòrobë rozoszoné przez mëdżi to: malariô żôłtô febra denga zapôlenié mùskòwich plechów Systematika. Rodzëznë mëgòwatëch dzelą sã na pòdrodzëznë: Pòdrodzëzna Anophelinae Anopheles Bironella Chagasia Pòdrodzëzna Culicinae Aedeomyia Aedes Armigeres AyurakitiaCoquillettidia Culex Culiseta Deinocerites Eretmapodites Ficalbia Galindomyia Haemagogus Heizmannia Hodgesia Isostomyia Johnbelkinia Limatus Lutzia Malaya Mansonia Maorigoeldia Mimomyia Onirion Opifex Orthopodomyia Psorophora Runchomyia Sabethes Shannoniana Topomyia Trichoprosopon Tripteroides Udaya Uranotaenia Verrallina Wyeomyia Zeugnomyia Pòdrodzëzna Toxorhynchitinae Toxorhynchites mëgadzeskò skògla skògwia skògùlc kùta Plagi egipskie – trzecô ùcemiãga "mëdżi" ('kinim') Barbara Skierska 1971. Klucze do oznaczania owadów Polski. Część XXVIII Muchówki – Diptera Zeszyt 9 a Komary – Culicidae Larwy i poczwarki. PWN, Warszawa. Barbara Skierska 1977. Klucze do oznaczania owadów Polski. Część XXVIII Muchówki – Diptera Zeszyt 9 b Komary – Postacie dojrzałe. PWN, Warszawa.